  Туспуктэм: Григорий Фомин Майя Бывальцева 2023-тӥ арлэн витетӥ арняяз, 30-тӥ толшорысен 5-тӥ тулыспалозь, пуэд но паласькись лек вирус инфекциос вӧлмемен сэрен Якшур-Бӧдья ёросысь одӥг школаез но Вотка но Красногорск ёросъёсысь быдэн одӥг нылпи садъёсты ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. Со сяна, 81 школаын 216 классъёсты но 57 нылпи садъёсысь 85 группаосты ворсазы. Кылем арняе ӵоже элкунысь эмъюртъёсы 16 сюрс 473 адями кынман висёнъёсын вазиськиз, со пӧлын 14 аресозь 9 сюрс 700 пала пиналъёс. 450 учырын лабораториос пуэд вирусъёсты шараязы. Паласькись лек вирус инфекциосын но пуэдэн висисьёслэн лыдзы тужгес трос вал Вотка ёросын, Глазкарын, Сарапулын но Воткаын. Тодэ вайытом, арня азьвыл Удмуртиын 15 сюрс 267 адями паласькись лек вирус инфекциосын эмъюрттэтлы вазиськиз вал, 478 учырын пуэд вирусъёты шараязы. Тегъёс: Тазалык школаос нылписад висён Удмуртия  